Die Kategismus swyg doodeenvoudig daaroor. Selfs die gebod oor die onderhouding van die Sabbat word nie eers verklaar nie. Daar word net gesê hoe die gelowige Christen die Nuwe Testamentiese Sabbat moet vier.
In hierdie opsig is die Kategismus onvolledig, want daar word nie eers genoem dat die Sabbat 'n skeppingsordonansie is nie.
Daar sal eendag 'n ewige rusdag aanbreek, soos wat die Sabbat 'n rusdag is. Maar "hoe" dit sou gebeur het hulle nie presies geweet nie.
Jesus Christus is vir ons, wat in die Nuwe Verbond lewe, die God van die Sabbat, want Hy bewerk die verlossing, en Hy maak dit duidelik hoe die ewige Sabbat sal wees: Die ewige lewe by die Here in die hemel.
Maar ons lewe nie meer onder die wet van die Ou Testament nie. Ons lewe onder die genade van die Here Jesus Christus, wat hierdie wet van die Ou Verbond vir ons volbring het.
Daarom moes die Christelike Kerk 'n aanpassing maak. Ons moes die Sabbat na die eerste dag verskuif, om aan te pas by die opstanding van die Here Jesus. Dit is een rede waarom ons die Sondag op die eerste dag van die week vier en nie op die sewende dag nie.
Ons kan net in die hemel die toegang verkry deur die Heilige Gees, wat deur die werk van Christus na ons toe gestuur is.
Ons vier dit op die eerste dag omdat ons daarmee wil bly onthou dat die dood nie meer geldig is nie.
Daarom moet ons Hom eer op sy dag. Só eer soos wat Hy wil, en nie soos ons eiewilliglik soms wil nie!
M.a.w. ons moet in persoonlike kontak met Hom wees. Ons moet kerkhou. Dienshou tot eer van die Here. Want 'n erediens is 'n vergadering van God en sy uitverkorenes.
Die Here roep ons deur die prediking. Deur die prediking word die geloof en bekering in ons harte gewerk.